20/09/2019 | Administración LocalMunicipal
Ferrol
Deportes
Bases da convocatoria para o outorgamento de autorizacións para a utilización das instalación deportivas e pistas escolares no Concello de Ferrol, tempadas 2019/2020 e 2020/2021.

BASES DA CONVOCATORIA PARA O OUTORGAMENTO DE AUTORIZACIÓNS PARA A UTILIZACIÓN DAS INSTALACIÓNS DEPORTIVAS E PISTAS ESCOLARES NO CONCELLO DE FERROL. TEMPADAS 2019 / 2020 e 2020 / 2021.1.-Obxecto da convocatoria. Outorgamento de autorizacións demaniais para a utilización das instalacións deportivas municipais e pistas escolares (anexo I) dende a data da resolución ao 31 de agosto de 2021 cos seguintes intervalos: · Períodos de tempada: 2019-2020 (dende a data de resolución ao 30/06/2020) e 2020-2021 ( do 1/09/2020 ao 30/ 06/ 2021) · Períodos estivais: xullo e agosto 2020 e 2021. Serán obxecto de autorización os seguintes usos: · Reservas permanentes de espazos: – De clubs deportivos con equipos sénior que militan na 1º ou 2º división nacional (división honra ou prata) na tempada 2019 / 2020 ou deportistas a nivel individual que competiran ao longo do ano 2019. – Reservas permanentes de clubs asociacións e entidades para adestramentos e competicións de calendarios oficiais – Reservas permanentes de clubs, asociacións e entidades para actividade non federada. – Reservas programadas de centros educativos e organismos públicos no termo municipal de Ferrol en horario lectivo (horario de mañá), para actividades relacionadas coa materia de Educación Física. · Reservas puntuais para a realización de eventos deportivos de interese para a cidadanía (campionatos, torneos, partidos, amistosos, campus, xornadas, exhibicións deportivas.) 2.- Solicitantes. Unicamente poderán participar nesta convocatoria os clubs, asociacións e outras entidades inscritas no Rexistro Municipal de Entidades Cidadás do Concello de Ferrol así como os centros escolares e organismos públicos do termo municipal, todos para un uso exclusivamente deportivo.3.-Presentación de Solicitudes. Prazo de presentación de solicitudes: 10 días hábiles dende o día seguinte á publicación destas bases no BOP. As solicitudes se presentarán, de acordo cos modelos previstos nos anexos a estas bases, preferentemente de xeito telemático a través da web municipal ( Portal do Cidadán_Trámites) ou no seu defecto de xeito presencial no Rexistro Xeral do Concello de Ferrol (horario de 9:00 horas a 14:00 horas) ou en calquera/s outro/s rexistro/s ou oficinas aos que se refire o artigo 16.4 da Lei 39/2015, do 1 de outubro, de Procedemento Administrativo común das Administracións Públicas.3.1.- Modelo de Acreditación da capacidade dos solicitantes, · Para entidades deportivas inscritas no rexistro municipal de entidades cidadás. – No suposto de que os solicitantes sexan entidades deportivas inscritas no Rexistro Municipal de Entidades Cidadás do Concello de Ferrol (antigo rexistro do extinguido Patronato Municipal de Deportes), bastará a indicación do número de rexistro e razón social no anexo correspondente. · Para entidades non deportivas inscritas no rexistro municipal de entidades cidadás. – Os solicitantes que non sexan entidades deportivas deberán acompañar á solicitude a seguinte documentación (orixinal ou copia compulsada): · Copia do CIF. · Copia do NIF da persoa que asine a solicitude, así coma do título que lle outorgue a representación. · Fotocopia do acto ou documento de constitución no que conste o seu obxecto social ou fins da asociación ou entidade ou no seu caso, declaración responsable sobre o uso deportivo da instalación solicitada.3.2.- Modelos de solicitude: 3.2.1. Para solicitudes de reservas permanentes de espazos para adestramentos e competicións.3.2.1.1. Solicitude para equipos ou deportistas sénior que militen nas máximas categorías das divisións nacionais. – Anexo II – Copia de Seguro de RC nos termos esixidos no art.8 e na disposición transitoria terceira da Lei 10/2017 de 27 de decembro de espectáculos públicos e actividades recreativas de Galicia. – Normativa Federativa para a tempada 2019 /2020 que afecte ás condicións de realización dos partidos ou competicións oficiais. – Acreditación das categorías e divisións a través de certificados emitidos pola correspondente federación deportiva. No caso de deportistas individuais, acreditación de licenza nacional durante o ano 2019 así como copia da inscrición e participación na competición durante o primer semestre do ano.3.2.1.2. Solicitudes para actividade deportiva federada. – Anexo III · No caso de solicitudes dos clubes de natación e tríatlon para a Piscina de Caranza, non se cubrirá o apartado do anexo relativo á solicitude de horarios. – Copia de Seguro de RC nos termos esixidos no art.8 e na disposición transitoria terceira da Lei 10/2017 de 27 de decembro de espectáculos públicos e actividades recreativas de Galicia. – Acreditación de categorías e divisións: a través de certificados emitidos pola correspondente federación deportiva e/ou da Xunta no caso do programa XOGADE, (diferenciando entre masculinas e femininas así como o número total). – Nas modalidades deportivas individuais ou con licenza deportiva de carácter anual, acreditaranse tanto as categorías como as divisións no momento da solicitude.( ano 2019) Anexo V – Nas modalidades por equipos, acreditación das categorías e divisións a través de certificados relativos a tempada 2019/2020. Anexo IV.3.2.1.3 Solicitudes para actividade non federada (deporte recreativo, escolas deportivas.) – Anexo VI. · No caso de solicitudes para clubes de natación e tríatlon para a Piscina de Caranza, non se cubrirá o apartado do anexo relativo á solicitude de horarios. · Declaración responsable asinada polo presidente/a acerca do nº de alumnos/as da escola acreditados na tempada 2018 – 2019. Para a valoración deste criterio tomaranse en conta as persoas inscritas na Escola deportiva a 1 de xaneiro de 2019. A cubrir só polos clubs de natación e tríatlon para a Piscina de Caranza. – Copia da póliza do seguro de RC (nos termos recollidos na Lei 10/2017, de 27 de diciembre, de espectáculos públicos y actividades recreativas de Galicia) e de accidentes que garanta a dita asistencia sanitaria coa mesma cobertura que se de licenza deportiva se tratase, con xustificante de pago que acredite a cobertura de todos/as os/as participantes da súa actividade (incluídas os/as aspirantes ou en período de proba) 3.2.1.4- Para solicitudes efectuadas por centros educativos ou organismos públicos en horario lectivo. – Anexo VIII – Declaración responsable asinada polo director do centro educativo ou do organismo público que acredite que todas as persoas participantes atópanse cubertas polo correspondente seguro ( escolar, RC nos termos recollidos na Lei 10/2017, de 27 de decembro, de espectáculos públicos y actividades recreativas de Galicia e de accidentes que garanta a dita asistencia sanitaria coa mesma cobertura que se de licenza deportiva se tratase) 3.2.2. Para solicitudes de reservas de espazos con carácter puntual para eventos deportivos. – Anexo VII – Proxecto da actividade para a que se solicita a reserva do espazo. · Descrición da actividade, destinatarios, datas, necesidades de pavillón ( apertura, peche, montaxe) – Identificación dos responsables do evento e copias dos seus DNI · Director deportivo · Director de seguridade. – Copia dos seguros de R. C. e accidentes deportivos: · Copia da Póliza e xustificante de pago dun seguro de RC nos termos recollidos na Lei 10/2017, do 27 de decembro, de espectáculos públicos e actividades recreativas de Galicia. · No caso de eventos deportivos federados: Declaración responsable asinada polo presidente/a da entidade solicitante que acredite que todos os/as participantes do evento están cubertos pola licenza e mutualidade deportiva. · No caso de eventos deportivos NON federados: seguro de accidentes que garanta asistencia sanitaria coa mesma cobertura que se de licenza deportiva se tratase, con xustificante de pago que acredite a cobertura de todos/as os/as participantes da súa actividade. · Se no momento da solicitude a entidade non tivera contratado os seguros ( R. C e cobertura sanitaria), unha declaración responsable asinada polo representante da entidade na que se comprometa ao seu contrato antes do inicio da actividade. (Anexo XI) Neste caso, a copia da póliza de cada seguro así como o xustificante de pago dos mesmos deberá presentarse cunha antelación mínima de 15 días naturais á data do evento a través do Rexistro do Concello de Ferrol. A non presentación dos mesmo suporá a perda do dereito de uso das horas concedidas. – En caso de ser necesaria a colocación de instalacións ou equipamentos para o desenvolvemento do evento ( gradas, tatamis, escenarios, megafonía etc.) presentarase copia da documentación de seguridade dos equipamentos a través do Rexistro do Concello de Ferrol cunha antelación mínima de 15 días naturais á data do evento. A non presentación dos mesmo suporá a perda do dereito de uso das horas concedidas. – Declaración responsable asinada polo presidente/a da entidade na que se acredite que o evento obxecto de solicitude cumpre co establecido no acordo plenario de 26/03/2018 no que se insta ao Concello de Ferrol a non organizar nin colaborar nin economicamente, nin con recursos humáns ou materiais, con ningún evento deportivo que entregue premios diferenciados por xénero polo mesmo posto e mesma categoría. ( Anexo X) 3.3- Actividades en contacto habitual con menores: ( Anexo IX): Co fin de cumprir coas obrigas que establece o artigo 13.5 da Lei 26/2015, de 28 de xullo, en relación ás persoas en contacto habitual con menores durante o desenvolvemento da actividade obxecto da solicitude, todas as solicitudes deberán vir acompañadas: · Declaración responsable de que a persoa que presta servizos no desenvolvemento das actividades obxecto da autorización, cumpre os requisitos previstos no artigo 13 da Lei 26/2015 do 28 de xullo de modificación do sistema de protección á infancia e á adolescencia. · No caso de que ningunha das actividades que execute a entidade solicitante implique o contacto habitual con menores, deberá acreditalo de forma expresa mediante unha declaración responsable As entidades beneficiarias quedan obrigadas á comunicación de calquera cambio ou incidencia que afecte á documentación anterior.4.-Procedemento ordinario de outorgamento de autorizacións de uso. O procedemento iniciarase mediante a presentación da solicitude de conformidade cos anexos previstos nestas bases para cada tipo de autorización. Unha vez finalizado o prazo de presentación de solicitudes, o persoal técnico competente cualificará a suficiencia e integridade das solicitudes presentadas. No suposto de que se aprecie a necesidade de completar ou emendar a documentación presentada, requirirase de acordo co artigo 68 da Lei 39/2015, para que no prazo máximo de 10 días hábiles emende a falta ou achegue os documentos preceptivos, con indicación de que se así non o fixera perderá o seu dereito de participación nese procedemento. O dito prazo computarase dende o día seguinte ao da publicación do escrito de requirimento na páxina web municipal www.ferrol. gal A continuación publicarase, mediante anuncio na páxina web municipal www.ferrol. gal, a lista provisional de admitidos e excluídos, así como a representatividade dos clubs de natación e tríatlon, que determinará o número de horas que cada un deles poderá solicitar na Piscina municipal de Caranza. O dito anuncio abrirá un período de alegacións á lista provisional de 10 días hábiles, durante os cales calquera interesado poderá alegar canto estime oportuno na defensa dos seus intereses ou presentar un horario alternativo nas franxas horarias ou instalacións sen ocupar. Á vista das alegacións, documentos e demais antecedentes, aprobarase a lista definitiva de admitidos e excluídos, que será exposta ao público, mediante anuncio na páxina web municipal www.ferrol. gal.5.-Orde de prelación de solicitudes. A orde de prelación de solicitudes será o resultado de aplicar os criterios obxectivos recollidos nas bases e unicamente no suposto de que dúas ou máis entidades soliciten a mesma instalación deportiva e na mesma franxa horaria.6.-Criterios obxectivos da orde de prevalecemento de solicitudes.6.1 Solicitudes de reservas permanentes de adestramentos e competicións. (equipos sénior nas primeiras divisións, actividade federada e non federada). Criterios de prioridade de solicitudes: 1. As entidades deportivas inscritas no Rexistro de entidades deportivas do extinto Patronato Municipal de deportes ou no Rexistro Municipal de Entidades Cidadás do Concello de Ferrol baixo o epígrafe Deportes, fronte ás entidades que non sexan deportivas.2. A exclusividade da instalación para a práctica desa modalidade deportiva. Prevalecerá a solicitude daquela entidade que por motivos técnicos só poida desenvolver a súa práctica na instalación solicitada.3. A división na que compite o equipo para a que o Club ou entidade solicita pista e horario. Prevalecerá a división máis alta dos clubs solicitantes de acordo cos seguintes criterios: · No caso de solicitude na mesma franxa horaria para adestramentos de diferentes categorías e divisións, tomarase como referencia aquela división con maior representación dentro do grupo. · Terán preferencia as solicitudes efectuadas para actividades que teñan como destinatarios usuarios nados no 2011 e posteriores, escolas deportivas e grupos de actividade non federada para nenos/as, cando estas se efectúen para o horario de 16:00 a 19:00 horas. · Para aquelas modalidades deportivas que, sendo federadas, non teñan competición, senón que se basean no aprendizaxe progresivo de cada deportista ( niveis, cinturóns.), aplicaranse os criterios anteriormente citados en relación ás escolas deportivas.4. Maior antigüidade do club no uso da mesma instalación deportiva e coa mesa franxa horaria.5. O maior número de deportistas usuarios da franxa horaria solicitada.6. A maior antigüidade de fundación da entidade. Esta circunstancia acreditarase a través dos estatutos de cada unha das entidades.6. 2. Solicitudes de reservas de espazos con carácter puntual. Criterios de prioridade de solicitudes: 1. As entidades deportivas inscritas no rexistro de entidades deportivas do extinto Patronato Municipal de deportes ou no rexistro municipal de entidades cidadás do Concello de Ferrol baixo o epígrafe Deportes, fronte ás entidades que non sexan deportivas.2. A solicitude para un evento deportivo obxecto de subvención nominativa da concellería de Deportes do Concello de Ferrol.3. A exclusividade da instalación para a práctica desa modalidade deportiva. Prevalecerá a solicitude daquela entidade que por motivos técnicos só poida desenvolver a súa práctica na instalación solicitada.4. A cualificación do evento deportivo para o que se solicita a reserva de espazo. Prevalecerá a cualificación máis alta. (evento nacional, galego, provincial, Local e outras competicións, partidos amistosos ou evento recreativo). 5. A solicitude de evento deportivo con nº de entrada anterior no Rexistro Municipal.6.3.- Solicitudes realizadas por centros educativos e organismos oficiais en horario lectivo de mañá. Criterios de prioridade de solicitudes: 1. Centros públicos 2. Centros concertados 6.4.- Solicitudes realizadas por Clubs de natación para a Piscina Municipal de Caranza: · A través da publicación da listaxe provisional e, en base aos datos proporcionados na solicitude, comunicarase aos solicitantes a súa representatividade e o número de horas que cada entidade ten dereito a solicitar na piscina municipal de Caranza. · Convocarase ás entidades a unha xuntanza na que, comezando por aquela entidade de maior representación e alternativamente, elixirán horas de adestramento (dentro das concorrentes) en base as súas preferencias. Os tramos horarios a elixir neste sistema de tanteo serán de 4,30 horas. · No suposto de non asistir á xuntanza convocada, a entidade perderá o seu dereito de elección e seranlle adxudicadas as horas sobrantes.7.-Límites dos contidos das solicitudes.7.1 As instalacións deportivas obxecto destas bases permanecerán pechadas ao público, e polo tanto, non poderán ser obxecto de ningún tipo de solicitude os seguintes días: (III Convenio Colectivo de instalacións deportivas e ximnasios da Comunidade Autónoma de Galicia (publicado no DOGA nº 25 de 6 de febreiro de 2017) - 1 e 6 de xaneiro de 2020 e 2021 e 25 de decembro de 2019 e 2020. - 5 de xaneiro de 2020 e 2021; 24 e 31 de decembro de 2019 e 2020 pola tarde ( a partir das 15:00 horas). Tampouco poderán ser obxecto de solicitude os días 25 de xullo e 15 de agosto dos anos 2020 e 2021.7.2 Cada entidade deportiva unicamente poderá presentar unha solicitude de horarios por cada un dos equipos dos que dispoña ou grupo de actividade non federada. No suposto de que unha entidade deportiva presente máis dunha solicitude por equipo ou actividade non federada unicamente terase en conta a primeira en ter entrada no rexistro municipal.7.3 Cada entidade poderá presentar solicitudes para o seus equipos para cada un os dous períodos que abrangue esta convocatoria: - Período de tempada: Dende a data de resolución ó 30 de xuño de 2020 e dende o 1 de setembro de 2020 ao 30 de xuño de 2021. - Período estival: Xullo e Agosto dos anos 2020 e 2021.7.4 Con carácter xeral, cada solicitude unicamente poderá abranguer o uso dunha instalación municipal por un tempo máximo de: 7.4.1- Equipos que militen nas máximas categorías sénior das divisións nacionais – Debido aos requirimentos das competicións, as entidades con equipos en 1º e 2º división sénior nacional poderán solicitar ata un máximo de 7.30 h semanais en horario de tarde e como mínimo a partir das 20.00 h. – En caso de necesitar un maior volume de horas de adestramento semanal, deberá solicitarse nos horarios dispoñibles de mañá e medio día.7.4.2 - Actividade deportiva federada e non federada. – Con carácter xeral, cada solicitude unicamente poderá abranguer o uso dunha instalación municipal por un tempo máximo de 4.30 h. /semana.7.4.3 - Clubs de natación e tríatlon para a Piscina Municipal de Caranza. – A Piscina Municipal de Caranza é unha instalación deportiva con ocupación do 100%, no que a demanda de horas de adestramentos por parte das entidades deportivas supera a oferta municipal. – Non existe na cidade outra piscina con dispoñibilidade de horas, xestionada directamente pola Concellería de deportes, e polo tanto obxecto da presente convocatoria, na que as entidades poidan presentar unha solicitude de horario alternativo ás solicitudes denegadas trala publicación da listaxe provisional, tal e como proceden o resto das entidades deportivas durante a solicitude de horarios para pistas deportivas e escolares. – De cara ás solicitudes de estaxes, os clubs solicitantes deberán ter en conta que o aforo máximo do vaso grande é de 14 persoas por estaxe. ( 104 aforo máximo / 7estaxes ). – Os aspectos anteriormente citados fan que se teñan que ter en conta os seguintes aspectos no momento da solicitude por parte dos clubs: Límites das solicitudes: – O cálculo do número de horas que como máximo poden solicitar as entidades efectuarase a través dunha regra de proporción directa entre as horas a repartir da instalación e a representatividade de cada un dos clubs deportivos. – A representatividade de cada club virá determinada polo seguinte: – Nº de licenzas acreditadas a través dos certificados oficiais emitidos polas correspondentes federacións nos termos recollidos no Anexo V. – Declaración responsable asinada polo presidente/a acerca do nº de alumnos/as escola da tempada 2018 – 2019 acreditados. Para a valoración deste criterio tomarase en conta as persoas inscritas na Escola deportiva a 1 de xaneiro de 2019. – Tal e como se recolle na base 6.4 comenzando por aquela entidade de maior representación, e alternativamente, as entidades elixirán horas de adestramento en base as súas preferencias en tramos de 4,30 horas. – Establécese o límite de 4,30 horas, co fin de compatibilizar o criterio de prevalencia da entidade de maior representatividade fronte os dereitos do resto das entidades con menor representación que poderían ver excesivamente limitados os seus dereitos a optar a uns horarios que permitan o cumprimento dos seus fins.7.4.4 - Reservas de espazos para eventos puntuais · Concederase como máximo a cada entidade deportiva autorización para a celebración de dous (2) eventos deportivos por cada unha das dúas tempadas obxecto da convocatoria [2019-2020 (dende a data de resolución ao 30/06/2020) e 2020-2021 ( do 1/09/2020 ao 30/ 06/ 2021)] que impliquen a revogación ou modificación de horarios de adestramentos ou competicións do resto dos usuarios das instalacións obxecto da solicitude. · Non se terán en conta para o cómputo anteriormente citado as xornadas de competición pertencentes á liga regular.7.5.- No anexo I establécense as instalacións deportivas e os horarios obxecto deste procedemento nos que as entidades poderán solicitar o uso da instalación. · Os horarios sombreados en gris non poderán ser obxecto de solicitude de ningunha entidade, por estar reservados para programas propios da Concellería de deportes ou para actividades organizadas polo Concello de Ferrol. · Nas instalacións de Caranza ( Piscina e pista deportiva) e Esteiro deberase respectar as franxas horarias determinadas no cadrante, no momento da solicitude por parte das entidades. · As solicitudes para a modalidade de waterpolo e natación sincronizada deberán cinguirse aos espazos identificados como preferentes para as citadas modalidades. · Unha vez adxudicado o número máximo de horas ás entidades representativas de waterpolo e natación sincronizada para as citadas modalidades, e dentro das franxas horarias prioritarias para elas, se quedasen horas libres poderán ser solicitados como estaxes. · Os horarios de fin de semana quedarán reservados para as competicións de liga regular e coas seguintes consideracións: · Na instalación do Ensanche e da Malata poderase realizar solicitude de reservas de espazos para adestramentos os sábados pola mañá. · Así mesmo, na Piscina municipal de Caranza poderase realizar solicitude de reservas de espazos para adestramentos os sábados e domingo polas tardes. · En ambos casos, a autorización destes horarios, quedará supeditada ás necesidades dos mesmos para horas de competición, revogando puntualmente a autorización de uso dos mesmos por parte do Concello de Ferrol. Esta circunstancia poñerase en coñecemento das entidades beneficiarias das horas cun mínimo de 5 días de anterioridade sempre que sexa posible. · As pistas escolares serán obxecto de reserva durante os cursos escolares obxecto da convocatoria (período de tempada: dende a data de resolución ao 31 de xuño de 2020 e dende o 1 de setembro de 2020 ao 30 de xuño de 2021). En caso de que as entidades teñan interese en solicitar o seu uso durante os meses de verán ou nun horario diferente durante as vacacións escolares de nadal, semana santa, entroido etc.) deberán solicitalo directamente ao centro escolar.8.- CONDICIÓNS PARA A AUTORIZACIÓN DE USO DAS INSTALACIÓNS.8.1.- Condicións comúns As entidades responsabilizaranse do uso correcto da instalacións e do control dos seus deportistas, así como do cumprimento por parte destes das normativas e regulamentos de funcionamento. O Concello de Ferrol poderá esixir o abono das reparacións, roturas ou danos debidos ao mal uso da instalación no horario autorizado á entidade á que se lle concede o uso do espazo. No caso de competicións deportivas, a entidade que figure como local (á que se lle concede o uso do espazo), será a que terá a consideración de responsable subsidiaria dos danos ocasionados por xogadores, equipos ou espectadores. As entidades deberán cumprir estritamente o establecido no Regulamento de réxime interno de instalacións deportivas publicado no BOP de 30 de decembro de 2010. As entidades deberán cumprir estritamente as franxas horarias autorizadas, e especialmente serán moi escrupulosas nas franxas horarias que coincidan co peche da instalación. O control de accesos levarase a cabo con persoal municipal, quedando terminantemente prohibido que ningún membro da entidade beneficiaria do uso dea ordes ao devandito persoal. É obrigatoria a asistencia do/a adestrador/a, delegado/a ou directivo/a, que deberán ser maiores de idade, durante o desenvolvemento do adestramento e no uso dos vestiarios. En ningún caso poderá delegarse nun/nunha xogador/a ou nunha terceira persoa allea á entidade. Non estará permitida a venda de mercadorías, merchandising, nin calquera outro tipo de transacción económica ou comercial. Quedan prohibidos nas instalacións nas que se realicen competicións deportivas a introdución, a venda e o consumo de toda clase de bebidas alcohólicas e de drogas tóxicas, estupefacientes ou substancias psicotrópicas. (art 150 lei 3/2012 de 3 de abril do deporte de Galicia e art 13.2 da lei 2/1996 de 8 de maio de Galicia sobre drogas) En virtude do establecido no art.7 da lei 28/2005 do 26 de decembro de medidas sanitarias fronte ao tabaquismo e reguladora da venda, o suministro o consumo e a publicidade nos produtos do tabaco, prohíbese totalmente fumar nas instalacións deportivas obxecto da presente convocatoria. As condicións relativas á colocación de publicidade nas instalacións deportivas serán as seguintes: · A entidade interesada deberá facelo constar na solicitude de reserva de espazo dirixida á Concellería de Deportes. · O contido da publicidade deberá ser acorde coa normativa reguladora desta materia para instalacións deportivas. · Tendo en conta que as instalacións deportivas obxecto das presentes bases, son de acceso maioritariamente de menores de idade, queda prohibida toda clase de publicidade directa, indirecta ou subliminal de bebidas alcohólicas. ( art.15.5 da lei 11/2010 de 17 de decembro de prevención do consumo de bebidas alcohólicas en menores de idade.) · A colocación de publicidade non poderá danar a instalación nin deixar marcas trala súa retirada. · Non se poderán instalar valados de publicidade que pola súa colocación, material ou características técnicas puideran presentar un perigo para o desenvolvemento do xogo. · A autorización para a colocación da publicidade, limitarase ao tempo do evento ou partido, finalizado o cal, deberá ser retirada pola entidade deixando a instalación nas mesmas condicións nas que estaba inicialmente. · A colocación da publicidade e a súa retirada, así como os gastos orixinados por estas accións, serán por conta da entidade autorizada. As entidades ás que se lles asignen usos deberán: · Prestar a colaboración de xogadores/as e/ou técnicos/as para actos puntuais de promoción deportiva ou eventos deportivos, que lles sexa solicitada pola Concelleria de deportes por consideralos de interese para a cidade. · Prestar a colaboración organizativa en todos aqueles actos que sexan organizados en exclusiva polo Concello de Ferrol, dentro do ámbito da súa competencia. · O palco de presidencia de todas aquelas instalacións deportivas obxecto da presente convocatoria será presidido polo alcalde, que poderá cursar as invitacións oportunas ata un máximo do 50% da súa capacidade, correspondendo o resto á entidade beneficiaria do uso da devandita instalación. · Indicar en toda a publicidade da entidade o logo oficial do Concello de Ferrol.8.2.- Condicións relativas a reservas permanentes de clubs deportivos que militan na 1º e 2º división nacional. Ademais das condicións comúns: · O control de accesos durante as competicións levarase a cabo por persoal habilitado designado pola entidade. · O concellería de Deportes determinará a necesidade do persoal de seguridade, portas e billeteiras, a súa situación para a atención dos servizos de acceso e acomodación dos espectadores e do resto do persoal que interveña directa ou indirectamente. Este será proporcionado por conta da entidade. · No caso de que se prevea para un determinado partido unha afluencia de público especial ou calquera outra circunstancia extraordinaria, a entidade comunicarao por escrito á concellería de Deportes cunha antelación mínima de 10 días hábiles para que se poidan adoptar as medidas pertinentes. De non facelo así a entidade beneficiaria asumirá todas as consecuencias que se poidan derivar da falta de comunicación. · Así mesmo se pola importancia do evento fose necesario, segundo informe motivado do técnico municipal responsable, establecer un dispositivo de seguridade ou doutro tipo para garantir a boa orde do evento en si, a entidade solicitante deberá sufragar o custo dos mesmos. Con todo, tales servizos deberán axustarse ao protocolo de funcionamento das instalacións deportivas para espectáculos deportivos e ao disposto pola Lei 10/2017 de 27 de decembro, de espectáculos e actividades recreativas de Galicia 8.3.- Condicións relativas a reservas permanentes para a actividade federada e non federada. Ademais das condicións comúns: · Pistas escolares: 1. Os responsables das entidades autorizadas comprométense ao respecto e bo uso das instalacións e do material do centro que se atope no interior do recinto deportivo.2. As entidades responsabilizaranse dos danos e da suciedade ocasionados polos seus membros no interior do recinto educativo durante o tempo de uso autorizado.3. As entidades responsabilizaranse de que os seus deportistas menores de idade estean sempre acompañados por unha persoa responsable, maior de 18 anos ( adestrador ou delegado). 4. Non se permitirá a presenza de persoas alleas (incluídos pais, amigos, etc.) durante a celebración dos adestramentos. Así mesmo está prohibida a entrada á instalación de animais de compañía agás cans de asistencia.5. Non se permite a entrada nas instalacións con alimentos ou bebidas de cristal.6. Está prohibido fumar na instalación.7. Queda prohibido o acceso de calquera vehículo (incluídas motos, ciclomotores, bicicletas, patinetes, etc.) ao interior dos pavillóns. Só poderán estacionar nas zonas asfaltadas do exterior.8. Entregaráselles ás entidades unha chave da porta de acceso peonil ao pavillón, da que se responsabilizarán, comprometéndose a non facer copias nin deixala a ningunha persoa allea á súa entidade. Así mesmo comprometeranse a entregala nas oficinas da concellería de Deportes do Concello de Ferrol ao remate do período de uso autorizado.9. As entidades comprométense a comunicar o non uso das instalacións nos horarios autorizados. O non uso reiterado das mesmas poderá ser causa de revogación da autorización de uso.10. O incumprimento das normas descritas anteriormente poden dar lugar á revogación da autorización ao uso das instalacións.8.4.- Celebración de eventos deportivos. Ademais das condicións comúns: As persoas físicas ou xurídicas que organicen calquera proba, competición ou espectáculo deportivo ou os acontecementos que constitúan ou formen parte das devanditas competicións serán, patrimonial e administrativamente, responsables dos danos e das desordes que se poidan producir pola súa falta de dilixencia ou prevención ou cando non adoptasen as medidas de prevención establecidas no título IX da lei 3/2012 de 2 de abril do deporte de Galicia. Cando varias persoas ou entidades sexan consideradas organizadoras, todas elas responderán de forma solidaria do cumprimento das obrigas previstas nesta lei. (art 151 lei 3/2012 de 2 de abril do deporte de Galicia), As entidades promotoras do evento quedarán suxeitas a calquera indicación o condición que de forma expresa estableza o coordinador de seguridade do Concello de Ferrol así como os responsables das instalacións deportivas.9.- Autorización do uso das instalacións deportivas finalizado o procedemento ordinario.9.1.-Finalizado o procedemento, unha vez publicada a lista definitiva de adxudicacións, no suposto de quedar franxas horarias ou instalacións sen ocupar poderanse distribuír entre as entidades, asociacións ou clubs que as soliciten atendendo ao estrito orde de entrada no rexistro municipal e cos mesmos límites horarios establecidos no procedemento ordinario (4.30 h/semana por equipo ou actividade que se poderán engadir ás xa autorizadas durante o procedemento). 9.2.-No suposto que dúas ou varias entidades deportivas, resultando beneficiarias de horas de adestramento para os seus equipos, grupos, escolas etc. acorden, en prol do mellor funcionamento ou organización das súa actividade, permutar de forma permanente as horas adxudicadas, deberase ter en conta o seguinte: · O intercambio de horas deberá solicitarse á concellería de Deportes, nun prazo máximo de 15 días hábiles dende a publicación do listado definitivo, mediante escrito asinado por todas as partes onde quede claramente reflectido a procedencia e o destino das horas obxecto de permuta · O cambio solicitado queda supeditado á previa aprobación pola concellería de Deportes, sempre que non prexudique os dereitos do resto das entidades participantes no procedemento (por non ter solicitado as ditas horas obxecto de cambio ou por non resultar beneficiaria das horas no caso de concorrer durante o procedemento ordinario con calquera das entidades solicitantes do cambio). · Así mesmo seguirase o mesmo procedemento e condicións no caso de interese, por parte dunha entidade, de cambio de horas de adestramento ou competición autorizadas entre os seus propios equipos.9.3- Con data límite ao 15 de setembro de 2020 previo o inicio da tempada 2020 - 2021 as entidades deberán: · Comunicar a Concellería de deportes calquera cambio de destinatarios dentro das horas autorizadas co fin de adecualos a estrutura da nova tempada. Os cambios solicitados quedan supeditados á previa aprobación pola concellería de Deportes, que velará por que se cumpran os límites establecidos na Base 7. · Actividade non federada: Seguro de RC e de accidentes que garanta asistencia sanitaria coa mesma cobertura que se de licenza deportiva se tratase, con xustificante de pago que acredite a cobertura de todos/as os/as participantes da súa actividade( incluídas os/as aspirantes ou en período de proba) · Actividade federada: Seguro de RC e declaración responsable asinada pola/o presidenta/e a da entidade que acredite que todas/os participantes están en posesión da correspondente licenza deportiva.9.4.-Cando por razóns extraordinarias, teñan que celebrarse partidos aprazados ou amistosos terase en conta ó seguinte: · No caso de celebración do partido dentro das horas de adestramento concedidas á propia entidade, deberá solicitalo por escrito á Concellería de deportes cun prazo mínimo de 72 horas de antelación. · No caso de celebración do partido fóra das horas adxudicadas á entidade, deberán ser solicitados por escrito a Concellería de deportes cun prazo mínimo de antelación de 15 días hábiles. Intentarase fixar en horarios que non interfiran co desenvolvemento de actividades doutras entidades. · Non se atenderá ningún cambio que se realice telefonicamente ou mediante outro medio que non sexa por escrito.9.5.-Reservas de carácter puntual para a realización de eventos deportivos de interese para a cidadanía ( campionatos, torneos, partidos amistosos, concentracións, campus, xornadas, exhibicións.): · A solicitude prerentarase por escrito cunha antelación mínima dun mes. · A entidade deberá presentar toda a documentación requirida para a solicitude de eventos de carácter puntual recollida na Base 3 das presentes bases. · O persoal técnico competente cualificará a suficiencia e integridade das solicitudes presentadas así como a súa viabilidade en función da dispoñibilidade da instalación. · No suposto de que se aprecie a necesidade de completar ou emendar a documentación presentada, requirirase de acordo co artigo 68 da Lei 39/2015, para que no prazo de 10 días hábiles emende a falta ou achegue os documentos preceptivos, con indicación de que se así non o fixera perderá o seu dereito de participación nese procedemento. · No caso de autorización do uso da instalación, cunha antelación mínima de 15 días hábiles á celebración do evento: · A entidade promotora deberá asistir en caso de considerarse necesaria a unha reunión técnica cos responsables de seguridade e da concellería de Deportes do Concello de Ferrol co fin de determinar as necesidades de seguridade e técnicas do evento. · Presentación das pólizas do seguros que a correspondente cobertura ó evento deportivo. · Acreditación da cobertura sanitaria do evento. · Acreditación de todas as licenzas, permisos, seguros ou liquidación de calquera taxa precisa para a realización do evento, e que correrán a cargo da entidade promotora da actividade.10.- Causas de perda do dereito de uso da instalación. Serán motivos de revogación da autorización de uso das instalacións: · No suposto de instalacións deportivas municipais: o incumprimento dalgún dos artigos recollidos no Regulamento de réxime interno de instalacións deportivas publicado no BOP de 30 de decembro de 2010. · O incumprimento das condicións recollidas na Base VIII destas bases. · A cesión ou permuta de horas a terceiros sen a autorización da concellería de Deportes. · O emprego dos horarios autorizados para equipos distintos, dentro da mesma entidade, do beneficiario da autorización sen autorización expresa da concellería de deportes do Concello de Ferrol. · A non comunicación de forma reiterada (máximo tres ocasións) á concellería de Deportes do non uso voluntario e/ou previsible das instalacións nos horarios autorizados ou cando a entidade só vaia facer uso da instalación con menos da metade do equipo (infra-utilización) Esta comunicación realizarase ao correo electrónico deportes@ferrol. es como cunha antelación mínima de 24 horas. Constatado documentalmente o incumprimento de calquera das condicións de uso da instalación, trasladaráselle por escrito por 10 días hábiles á entidade beneficiaria para que formule as alegacións e presente as probas correspondente en defensa das súas pretensións; instruído o correspondente procedemento, ditarase a resolución administrativa que corresponda. No suposto de non serlle imputable á entidade acordarase o seu arquivo, e no caso de existir responsabilidade da entidade resolverase con: · Apercibimento á entidade se non ten precedente algún na condición incumprida. · Revogación do uso concedido no caso de contar cun apercibimento previo polo incumprimento da mesma condición.11.- Obriga de comunicación de renuncia. No caso de renuncia parcial ou total das horas adxudicadas, as entidades autorizadas deberán comunicalo a través de escrito presentado no Rexistro municipal aos efectos de poñer a disposición do resto de entidades deportivas as horas non empregadas.12.-Natureza das autorizacións a outorgar. As autorizacións que se outorguen ao amparo desta convocatoria teñen a natureza de autorizacións demaniais e rexeranse polo disposto no artigo 92 da Lei 33/2003, de 3 de novembro, de Patrimonio das Administracións Públicas, e en especial no referente a que as ditas autorizacións poderán ser revocadas unilateralmente pola Administración concedente en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral. DISPOSICIÓN TRANSITORIA ÚNICA No suposto de que o día 1 de setembro de 2021 non houbese resolución definitiva da distribución de uso das instalacións, as entidades que participen na presente convocatoria manterán con carácter provisional os horarios de uso concedidos na tempada 2019/2020 e 2020/2021 ata que se dite a resolución definitiva da nova distribución das instalacións. A resolución da presente convocatoria levará consigo a revogación de calquera ocupación de instalación que sexa contraria á mesma. Ferrol a data da sinatura dixital Ferrol, 17 de setembro de 2019. Antonio Golpe Díaz Concelleiro delegado de Área de Cultura, Educación, Universidade, Deportes e Festas